Title: Arvioitava tehtävä: yhdenvertaisuus
Course: YTO-kurssipankki: yhteiskunnassa ja kansalaisena toimiminen > Section: Aktiivinen kansalaisuus

Ohjeet

Lue tukimateriaalissa oleva ohje yhdenvertaisuussuunnitelman laatimiseen. Pohdi ohjeiden perusteella, millä tavalla yhdenvertaisuus ei toteudu alla olevassa Case-esimerkissä (mainitse neljä asiaa) ja miten sitä voisi edistää tässä esimerkki-työpaikassa (mainitse neljä asiaa).

"Työpaikassani on hyvä ilmapiiri. Meillä on töissä muutama vanhempi työntekijä, jotka tuntuvat pitävän huolta työntekijöistä, ehkä sen vuoksi, että heillä on elämänkokemusta jo niin paljon. Olen kyllä huomannut, että työpaikalleni otetaan usein töihin vain tietyn ikäisiä ihmisiä, koska suurinpiirtein kaikki työntekijät on yli 40 vuotiaita. Meille tulee porukkaa töihin aika paljon puskaradion kautta ja tuntuu, että suhteet vähän vaikuttaa. Pomo on hyvin leppoinen ja tulee kaikkien kanssa toimeen. Ei hengitä niskaan. Oman työajan saa käyttää melko vapaasti ja saa itse vaikuttaa siihen, missä järjestyksessä työtehtäviään tekee. Joskus olen miettinyt kyllä, että huomaakohan pomo kaikkien osaamista. Pomo antaa haasteellisimpia työtehtäviä usein oman ikäisilleen. Vanhempia työntekijöitä värvätään usein hankkeisiin, koska he tietävät talon tavat ja heidän työnsä on aika tehokasta. Ovat osaavia. Olisi kiva, jos meitä nuorempiakin vaikka koulutettaisiin niihin haasteellisempiin työtehtäviin. Työpaikalla on se hyvää, että saa sanoa oman mielipiteensä avoimesti ja asioista keskustellaan. Tietyt asiat kuitenkin tuntuu menevän vanhan kaavan mukaan. Ehkä kukaan ei ole osannut kiinnittää niihin huomiota. Meillä on yksi työntekijä, jolla on tosi vahva poliittinen näkemys aina asioista. Joskus toivoisin, että pomo vähän puuttuisi tähän, kun se politiikka tulee välillä niin vahvasti esille. Eihän sitä tarvi työpaikalla niin kailottaa. Tämä henkilö on meillä vain osapäiväisesti. Olen muuten itekkin vähän aatellu, että vois tehdä töitä osapäiväisesti, kun sellainen mahdollisuus meillä on työpaikalla. Jos lähtisi opiskelemaan töiden ohessa. On välillä ollut vähän työväsymystä. Vaikka ilmapiiri on ihan hyvä, niin työ alkaa välillä puuduttamaan, kun ei tule haasteita. Tai sellaiset kivalta kuulostavat haasteet menee niille vanhemmille työntekijöille."

Tukimateriaali

Ohje työpaikan yhdenvertaisuussuunnitelman laatimiseen

Yhdenvertaisuuslaki

Yhdenvertaisuus

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentti), videotiedoston, tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Videotiedoston palautus: Voit käyttää joko Moodleen omaa videotallennita tai tallentaa videon puhelimella (tai muulla laitteella) ja palauttaa sen tiedoston lisäämällä. Tutustu ohjeisiin: Näin käytät Moodlen videotallenninta
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.